పోల్
రంగస్థలం, పెద్దపులి సాంగ్స్ ఫేమస్ అయిన పాతబస్తీ కుర్రాడు రాహుల్ సిప్లిగంజ్‌కు బిగ్ బాస్ షో‌తో సన్సేషన్ అయ్యాడు. అతని టాలెంట్‌ను నిరూపించుకునేందుకు దొరికిన ప్లాట్ ఫామ్‌ను సద్వినియోగం చేసుకున్నాడు.
Read Also: బిగ్ బాస్ 3 ఫైనల్‌లో చిచ్చా.. అలీకి దిమ్మతిరిగే షాక్
అంతేకాదు.. నిన్నటి వరకూ టైటిల్‌ రేస్‌లో ఉన్న శ్రీముఖి, వరుణ్, అలీ, బాబా, శివజ్యోతిలను వెనక్కినెట్టి బిగ్ బాస్ ఫినాలే తొలి కంటెస్టెంట్‌గా సత్తా చాటాడు. బిగ్ బాస్ ఈవారం ఇచ్చిన టికెట్ టు ఫినాలే టాస్క్‌లో విజేత కావడంతో రాహుల్ డైరెక్ట్‌గా ఫైనల్‌కి వెళ్లాడు. ఫైనల్‌లో తలపడే ఐదుగురు కంటెస్టెంట్స్‌లో తొలి స్థానం దక్కించుకున్నాడు.
‘రాహుల్ గేమ్‌లు సరిగా ఆడడు.. అతనికి మహా బద్ధకం.. ఎప్పుడు తిని పడుకోవడం తప్ప టాస్క్‌లు ఆడింది లేదు. అందుకే కెప్టెన్ కూడా కాలేకపోయాడు. అతను విన్నర్ ఏంటి? ఏదో పునర్నవి హౌస్‌లో ఉంది కాబట్టి అతన్ని ఎలిమినేట్ చేయకుండా ఉంచారు. లేదంటే ఎప్పుడో ఎలిమినేట్ కావాల్సిన వాడు’.. ఇవీ రాహుల్‌పై ఉన్న కంప్లైంట్స్. అయితే ఆట ఆడలేడనుకున్న వాడే.. నేను పోటుగాడు అయ్యాడు. నిన్నటి వరకూ ఎవరైతే తోపులు అనుకున్నారో వాళ్లనే వెనక్కినెట్టి తొలి ఫినాలే కంటెస్టెంట్ అయ్యాడు.
పునర్నవి వెళ్లడంతో రాహుల్ ఆటలో మేజర్ ఛేంజ్
ఏమాటకామాటే కాని.. పునర్నవి ఎలిమినేట్ అయిన తరువాత రాహుల్ గేమ్‌లో పూర్తి ఛేంజ్ వచ్చిందనేది నిజం. పునర్నవి హౌస్‌లో ఉన్నప్పుడు రాహుల్ ఫోకస్ ఆమెపై ఉండేది తప్ప టాస్క్‌పై ఉండేది కాదు. ఆమె చుట్టూ సోది చెబుతూ.. పులిహోర కలిపే పనిలో ఉండేవాడే తప్ప టాస్క్‌లను పట్టించుకునేవాడు కాదు. పునర్నవి ఎలిమినేట్ అయిన తరువాత రెండు మూడు రోజులు బాధ పడినా.. ఆ తరువాత తనలోని ఆటగాడిని బయటపెట్టాడు రాహుల్. తన తల్లి వచ్చి టాస్క్‌లు బాగా ఆడు నాన్నా అని చెప్పడంతో మరింత పుంజుకున్నాడు. ఎప్పుడూ బత్తాయిలు తిని బొజ్జోవడం కాదనుకుని ఫిజికల్ టాస్క్‌లలో సైతం సై అన్నాడు. మొత్తంగా రాహుల్ బిగ్ బాస్ 3 విజేత అవుతాడా? లేదా అన్నది సెకండరీ అయితే.. బద్దకస్తుడు పనికిరాని బత్తాయి అనే పేర్లను ఫైనల్‌కి చేరడం ద్వారా చెరిపేసుకున్నాడు. చూడాలి మరి ఈ తాబేలు టైటిల్ రేస్‌లో విజేత అవుతుందో లేక కుందేల్ల ముందు కుదేలౌతుందో.